12. ΒΑΣΙΛΙΚΟΝ ΔΙΑΤΑΓΜΑ της 15/21 Ιαν. 1949 Περί οργανώσεως και λειτουργίας της Βιβλιοθήκης των διδακτικών βιβλίων και των σχολικών εν γένει Βιβλιοθηκών. Έχοντες υπ’ όψει τας διατάξεις του τελευταίου εδαφίου του άρθρ. 15 του Νομ. 5911/33 «περί διδακτικών βιβλίων» ως και την υπ’ αριθ. 660/48 γνωμοδότησιν του Συμβουλίου Επικρατείας, προτάσει του Ημετέρου επί των Θρησκευμάτων Εθνικής Παιδείας Υπουργού, απεφασίσαμεν και διατάσσομεν: Άρθρ.1.-1.Η υπό του εδαφ. 5 του άρθρ. 15 του Νόμ. 5911 «περί διδακτικών βιβλίων» προβλεπομένη Σχολική Βιβλιοθήκη τελεί υπό την άμεσον εποπτείαν του Διευθυντού των Διδακτικών Βιβλίων και απαρτίζεται εκ πάντων των εις τα Σχολεία του Κράτους Μέσης και Στοιχειώδους Εκπαιδεύσεως χρησιμοποιουμένων διδακτικών βιβλίων, άτινα εκδίδονται υπό του Οργανισμού Εκδόσεως Σχολικών Βιβλίων ή υπό ιδιωτών Συγγραφέων καθώς και των υπό του Ανωτάτου Εκπαιδευτικού Συμβουλίου κρινομένων εν γένει βιβλίων ή εντύπων είτε ταύτα χαρακτηρίζονται ως διδακτικά ή βοηθητικά είτε ως Σχολικά ή εξωσχολικά τοιαύτα. 2.Προς τούτο ο Οργανισμός Εκδόσεως Σχολικών Βιβλίων ως και οι ανωτέρω Συγγραφείς υποχρεούνται όπως αποστέλλωσιν εις την εν λόγω Βιβλιοθήκην ανά δύο αντίτυπα εκάστου εκδιδομένου ή ανατυπουμένου εκάστοτε βιβλίου. 3.Η βιβλιοθήκη αύτη δύναται να εμπλουτίζεται και δια ετέρων εκδόσεων διδακτικών βιβλίων ευρυτέρου του εις τα Σχολεία της Μέσης Εκπαιδεύσεως διδασκομένου περιεχομένου, γλωσσικών και ιστορικών συγγραμμάτων, λεξικών, εγκυκλοπαιδειών και επιστημονικών εν γένει έργων κλασικών, θεωρητικών και εφηρμοσμένων επιστημών, προς υποβοήθησιν του έργου των κριτικών Επιτροπών και Συμβουλίων της Εκπαιδεύσεως. Άρθρ.2.-1.Εκτός των υπό του Ανωτάτου Συμβουλίου της Εκπαιδεύσεως κρινομένων, εγκρινομένων ή συνιστωμένων βιβλίων η ανωτέρω Βιβλιοθήκη δέον να τηρή εις ίδιον τμήμα αυτής και ανά έν τουλάχιστον αντίτυπον των υπό του αυτού Συμβουλίου απορριπτομένων διδακτικών, βοηθητικών ή εξωσχολικών δι’ οιονδήποτε λόγον βιβλίων ή εντύπων. (Αντί της σελ. 705(α) Σελ. 705(β) 320-161 ρω μέχρι 25% προκειμένου το πρόσθετο αυτό ποσό να διατίθεται αποκλειστικά για ενίσχυση των κονδυλίων λειτουργικών δαπανών και συντήρησης των σχολείων. 32.Ι.α.9-12 2.Ομοίως τηρούνται εις την αυτήν βιβλιοθήκην και άπασαι αι εκθέσεις, υπομνήματα, εισηγήσεις και αποφάσεις των κριτικών Επιτροπών και του Ανωτάτου Εκπαιδευτικού Συμβουλίου επί των οπωσδήποτε κρινομένων βιβλίων κατά χρονολογικήν σειράν και κατηγορίαν βιβλίων. Άρθρ.3.-Έκαστον Σχολείον Μέσης Εκπαιδεύσεως τηρεί υποχρεωστικώς Σχολικήν Βιβλιοθήκην περιέχουσαν πέντε τουλάχιστον σειράς σχολικών βιβλίων, ως και ανάλογον αριθμόν βοηθητικών ή εξωσχολικών τοιούτων, λογοτεχνικού και μορφωτικού εν γένει περιεχομένου. Τα βιβλία ταύτα προμηθεύονται αι Σχολικαί Εφορίαι αφ’ ενός μεν παρά του Οργανισμού Μαθητικής Προνοίας, αφ’ ετέρου δε εκ των πόρων των Σχολικών Ταμείων. Άρθρ.4.-Ο Διευθυντής εκάστου Σχολείου εις την αρχήν εκάστου Σχολικού έτους ορίζει ένα των νεωτέρων καθηγητών, εις ον ανατίθεται η επιμέλεια της συντηρήσεως, αναπτύξεως και καλής λειτουργίας της Βιβλιοθήκης. Ο Επιμελητής της Βιβλιοθήκης μεριμνά δια την χρησιμοποίησιν των βιβλίων υπό των μαθητών, ιδία δε των απόρων, ορίζει κοινάς ώρας μελέτης κατά τάξιν και οργανώνει συγκεντρώσεις και ομιλίας των μαθητών επί εγκυκλοπαιδικών εν γένει θεμάτων προς ανύψωσιν του μορφωτικού επιπέδου και δημιουργίαν πνευματικής κινήσεως εις τον τόπον. Άρθρ.5.-Πόροι της Σχολικής Βιβλιοθήκης του Υπουργείου είναι οι υπό του άρθρ. 11 του Νόμ. 5911 «περί διδακτικών βιβλίων» ως τούτο συνεπληρώθη υπό του άρθρ. 8 του Α.Ν. 19/20 Νοεμ. 1935 προβλεπόμενον. Σελ. 706(β) 320-162 Των δε υπό των Σχολείων τηρουμένων Βιβλιοθηκών ποσοστόν εκ των εσόδων των Σχολικών Ταμείων υπό της Εφορείας εκάστου, καθοριζόμενον κατ’ έτος. Εις τον αυτόν επί των Θρησκευμάτων και Εθνικής Παιδείας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 